Գուրգեն Բավեյան

Գուրգեն Ռոբերտի Բավեյան (), հայ օպերային երգիչ, բարիտոն։

Կենսագրություն 
2003 թվականին ընդունվել է Երևանի Կոմիտասի անվան պետական կոնսերվատորիա` պրոֆեսոր Վ. Հարությունյանի դասարան, 2007 թվականին ավարտել է կոնսերվատորիան։ 2005 թվականից Ղազարոս Սարյանի անվան օպերային ստուդիայի մեներգիչ է, 2009 թվականից` Երևանի Սպենդիարյանի անվան օպերայի և բալետի ազգային ակադեմիական թատրոնի մեներգիչ։

Բազմաթիվ համերգներ է ունեցել Հայաստանի պետական ֆիլհարմոնիկ նվագախմբի, «Սերենադ» կամերային նվագախմբի, Հայաստանի պետական երիտասարդական նվագախմբի, Հայաստանի մենակատարների պետական անսամբլի և այլ կոլեկտիվների հետ։ Համերգներով հանդես է եկել Գերմանիայի, Ավստրիայի, Շվեյցարիայի, Անգլիայի, Բելգիայի, Լիբանանի և Ռուսաստանի տարբեր քաղաքներում։

Մրցանակներ
 Տաթևիկ Սազանդարյանի անվան հանրապետական մրցույթների դափնեկիր, 2006
 Գոհար Գասպարյանի անվան հանրապետական մրցույթների դափնեկիր, 2008
 Դասական երաժշտության բնագավառում Հայաստանի Հանրապետության Նախագահի երիտասարդական մրցանակ` «Երգեցողություն» անվանակարգում, բարձր կատարողական արվեստի համար, 2009։

Ծանոթագրություններ

Արտաքին հղումներ 
  Մոսիի դերակատար Գուրգեն Բավեյան. «Չենք թաղել Թումանյանին և Տիգրանյանին»

Հայ երգիչներ
Բարիտոններ
Դասական երաժշտության բնագավառում Հայաստանի Հանրապետության Նախագահի երիտասարդական մրցանակի դափնեկիրներ
Երևանի Կոմիտասի անվան պետական կոնսերվատորիայի շրջանավարտներ
Հայ օպերային երգիչներ